Endama Merkezê Cigêrayîşî yê Jineolojî û Edîtora Kovara Jineolojî Nagîhane Akarsel 4ê teşrîna verêne de Silêmanî de hêrişêkê çekdarî de amebî qetilkerdene. Cenazaya Akarsele hetê cinîyan ra ver bi Silêmanî bi sloganê 'jin, jiyan, azadî' ameye erşawitene bi Konya.
Wina pawîyeno ke cenaza siba do biresa Anqara û bêra berdene bi Dezgehê Tipê Edlîyî (ATK). Uca ra zî cenaza do bierşawîya taxa Golyai ya qezaya Cîhanbeylî ya Konya.
Definkerdişî ra verî keye û embazanê Nagîhane Akarsel keyeyo ke Akarsele tede dadîya xo ra bîya de 'goşeyê Nagîhane' amade kerd. Merasîmê yadkerdişî de fotografê Nagîhane Akarsel ronîyayî, findî ameyî tavistene û qeranfîlî ameyî ronayene.
Keyeyê Nagîhane Akarsel Golyazi de serweşîye qebul keno.
